hu hu hu hu hu hu hu hu hu hu hu hu hu hu hu hu hu fr fr hu hu fr hu sk en hu pt hu sk en hu de hu en hu hu fr hu pl hu hu hu hu en hu de hu nb hu fr hu fr hu fr hu hu hu hu hu hu hu hu hu en hu hu hu hu hu en en hu it en en de zh de de de hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu en hu en hu hu hu hu hu hu en hu hu hu hu hu hu hu hu hu hu en hu hu hu hu hu hu hu ca hu sv hu hu fr hu fr en en fr sv en en fr ca cs en fr en en en fr en en fr hu nl fr de fr de ja nl cs hu en en en en en en cs en en en hu nl en fr nb fr de de fr zh cs en en en hu de hu en en en fr fr de en oc cs en en de en en en en en fr cs en en en en sv fr de en oc cs de en en es en en en sv fr cs de en en en en sv en en fr da hu hu hu hu hu fi en id en de en hbs_lat en ur en en en en en hu fr fr en fi fi fr sv de de fr fr en en sv sv fr fr cs ca hu hu hu ca en hbs_lat en de en de en da en nl en en en hu fr fr en fr fr de sv sv sv en el hu hu hu hu hu hu en sv fr de de fr fr fr sv en fr en ja fr de fr es nb fr de en en sv de de fr en fr it fr de fr fr hu fr fr nl es en en es sv sv es fr en la en fr la sv sv la fr en id en fr id sv sv id fr fr ur en de ur sv fi ur fr fr hbs_lat en en hbs_lat sv fr hbs_lat fr sv en en en en sv fr en fr de nl en de nl sv fi nl fr en de en fr de sv de de fr fr pt en fr pt sv fr pt fr fr de en de de sv de de fr de la en fr la sv en la fr sv cs uk hu hu hu hu hu en sv fr de de fr fr fr sv en fr en ja fr de fr es nb hu fr en fr fr is en fr id sv fr is en fr id fi fi is sv fi id fr da is fr da id fr es is de es id fr en is en en id fr es is de es id fi de is fr de id de la is fi la id sv cs zh hu hu hu hu hu en sv fr de de fr fr fr sv en fr en ja fr de fr es nb fr de en en hu fr en en ur is fr ur id en fr is en fr id de fr is fi fr id ca en is en en id sv fr is en fr id fi fi is en fi id de da is de da id de en is hbs_lat en id de es is es es id sv en is en en id fr la is sv la id en cs oc hu hu hu hu hu hu en sv fr de de fr fr fr sv en fr en ja fr de fr es nb fr de en en hu fr en nl de ur ur ru fr fr en fr fr fi de da de es de en es pl de bn de en sv de la uk uk en de de ur ur ru fr fr en en fr fi da en es pl de de bn de de en de sv de la uk uk en de de ja ur en ur fr en fr fr en fr ca en en nb en fr sv fi fi es de da fi en fi es fr pl sv ru fr bn fi de fi en fr sv fr la fr cs fr en sv de de ur fr ur de en de fr de fr fi en fr nb fr fr sv fi fr es fi da de en en es en pl sv ru fr bn fr en de de de sv ca la fr cs oc de sv fr sv pl fi da fr fi fr da de fr fi en fr es fi ast fr ru fr la fr es de it de tr de ur en jv fi la ja cs fr de sv ur fr it de es fr fr de fr eo en de nb fr pl fr fr fr fi sv da fi en en sv de es de ru de tr de de de en de sv de en fr ro fr la en da fr de sv ur en ro sv de en it fr it sv fr fi fr de en fi en de fi de fr en nb fi da fr en fr sv fr es sv pl sv bn de en sv la it zh hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu fr hu hu es cs cs hu hu hu hu hu hu hu hu hu hu hu hu
Charles Leclerc (autóversenyző) – Wikipédia
Charles Leclerc (Monte-Carlo, 1997. október 16. –) monacói autóversenyző. A 2016-os GP3-szezon és a 2017-es FIA Formula–2 szezon bajnoka.[1][2][3] 2018-ban az Alfa Romeo Sauber csapat pilótájaként szerepelt először a Formula–1-ben.[4] 2019-től a Scuderia Ferrari versenyzője.
Charles Marc Hervé Percival Leclerc
1997. október 16. (24 éves)
A Wikimédia Commons tartalmaz Charles Leclerc témájú médiaállományokat.
2.2 Teljes Formula Renault 2.0 ALPS eredménysorozata
2.3 Teljes Eurocup Formula Renault 2.0 eredménylistája
2.4 Teljes Formula–3 Európa-bajnokság eredménysorozata
2.6 Teljes FIA Formula–2-es eredménysorozata
Leclerc 2005-ben kezdte autóversenyzői pályafutását, 2005-ben, 2006-ban és 2008-ban pedig megnyerte a francia PACA Gokart-bajnokságot.[5] 2009-ben francia kadett bajnok lett, majd 2010-ben a KF3 elnevezésű korosztályos bajnokságban és a Junior Monaco Kart Kupában versenyzett.[6] 2011-ben is a KF3 géposztályban indult és megnyerte a Nemzetközi Automobil Szövetség és a Nemzetközi Gokart Bizottság által szervezett Világkupát.[7] Még ebben az évben Nicholas Todt menedzsmentcégének tagja lett.[8] 2012-ben a gyári támogatású ART Grand Prix színeiben megnyerte a WSK-euroszéria elnevezésű bajnokságot.[9] 2013-ban Max Verstappen mögött lett második a Gokart Európa-bajnokság pontversenyében.[10]
2014-ben Leclerc a Formula Renault 2.0 Alps-ban versenyzett a Fortec Motorsports színeiben[11] és két győzelmet aratott, összesen hét dobogós helyezést szerzett,[12] a bajnokságot pedig a második helyen zárta Nyck de Vries mögött.[13] Ebben az évben hat futamon rajthoz állt a Formula Renault 2.0 Európa-kupában és két dobogós helyezést ért el, a Nürburgringen és a Hungaroringen is másodikként intették le a kockás zászlóval.[14]
Leclerc 2015-ben a Formula–3-as bajnokságban indult, a Formula–3 Európa-bajnokságban a Van Amersfoort Racing csapat színeiben versenyzett.[15] A Silverstone-ban tartott idénynyitón mindjárt a pole pozícióból indulhatott, igaz az eredetileg az első rajtkockát megszerző Felix Rosenqvistet utólag kizárták a technikai előírások megsértése miatt.[16] A hétvége harmadik futamán első győzelmét is megszerezte Antonio Giovinazzi és Jake Dennis előtt célba érve.[17] A következő, hockenheimi fordulóban újra megnyerte a harmadik futamot, újoncként négy győzelmet szerzett, valamint tizenhárom alkalommal állhatott a pódiumra, a bajnokságot pedig a negyedik helyen zárta.[18] 2015 novemberében második lett a Makaó nagydíjon.
2015 decemberében a Leclerc az ART Grand Prix csapatával a szezon utáni tesztelésen is részt vett, majd 2016 februárjában Nyck de Vries, egy héttel később pedig Leclerc szerződtetését jelentette be a csapat.[19] A csapattal három győzelmet szerzett a szezonban és megnyerte a bajnokságot.[20] A következő héten a Prema Powerteam bejelentette, hogy szerződteti Antonio Fuoco mellé a következő évi GP2-es szezonra,[21] ami végül átszervezéseket követően már Formula–2 néven indult útjára.
Leclerc a Formula–2 jerezi fordulóján a célvonalon áthaladva
Bahreinben mutatkozott be az újonnan induló kategóriában és bár megszerezte az első rajtkockát, a futamon csak a harmadik helyen végzett.[22] A második, fordított rajtrácsos sprintfutamon a Prema Powerteam rossz gumistratégiája miatt a 14. helyre esett vissza, de innen is vissza tudta magát küzdeni az élmezőnybe, és az utolsó körben Luca Ghiottót megelőzve megnyerte a versenyt.[23] A következő futamon, a Circuit de Barcelona-Catalunyán is az élről kezdhette az első versenyt, amit meg is nyert.[24][25]
Leclerc hazai versenyén nem szerzett pontot; bár az élről indult, egy kerékfelfüggesztési hiba miatt fel kellett adnia a futamot. A sprintversenyen így csak a mezőny végéről indulhatott, majd kiesett miután ütközött Norman Natóval. A bajnokságban ennek ellenére megtartotta vezető helyét, bár ő maga "rendkívül kiábrándítónak" értékelte a teljesítményét.[26][27][28]
Bakuban egymást követő negyedik alkalommal is az első helyre kvalifikálta magát. A versenyt öt körrel hamarabb intették le a tervezettnél, Leclerc a leggyorsabb kört futva nyert,[29] a trófeát akkor elhunyt édesapjának ajánlotta.[30] A sprintversenyen csak a nyolcadik kockából indult, majd a mezőnyben csatázott Oliver Rowlanddel és Nyck de Vriesszel. Ezt követően megelőzte Nicholas Latifit és Jordan Kinget is, és bár megelőzte a vezető Natót is, utólag megbüntették, mert figyelmen kívül hagyta a sárga zászlós figyelmeztetést, így végül a második helyen végzett.[31]
Ausztriában az élről indulva nyerte meg a főversenyt, a sprintfutamon azonban kiesett, miután összeütközött csapattársával, Fuocóval.[32][33] Silverstoneban újra övé lett a pole pozíció, immár hatodszor sorozatban, ezzel pedig megdöntötte Stoffel Vandoorne 2014-es és 2015-ös rekordját.[34] A futamon elsőként intették le. Magyarországon nem sikerült az élről indulnia és az első fordulóban csak egy 12. helyet tudott szerezni. A sprintversenyen negyedik lett.[35][36][37]
Belgiumban ugyan újra az élről indulhatott, de a versenyből kizárták, a második körben pedig csak 5. lett. Az utolsó előtti, jerezi hétvégére 59 pontos előnnyel érkezett. Megszerezte idénybeli nyolcadik első rajtkockáját, majd a versenyen a lágy gumiabroncsokkal jelentős előnyt autózott ki a vetélytársakkal szemben. Végül egy biztonsági autós szakasz miatt visszaesett, kemény védekezésre kényszerült, de megtartotta pozícióját és győzelmével megszerezte a bajnoki címet.[38] 19 évesen 356 naposan ő lett a géposztály történetének legfiatalabb bajnoka - a GP2-es időszakot is beleértve - , valamint Nico Hülkenberg óta ő lett az első versenyző aki újoncként lett bajnok a szériában. Ez korábban még Nico Rosbergnek és Lewis Hamiltonnak sikerült rajtuk kívül.
Leclerc első Formula–1-es autó vezetése a 2016-os brit nagydíj első szabadedzésén
A 2017-es maláj nagydíj első szabadedzésén
2016 márciusában bejelentették, hogy a Leclerc egyike lesz a Ferrari pilótanevelő programjának két tagjának, akik fejlesztő- és tesztpilótai feladatokat kaphatnak a Formula–1-es Haas és Sauber csapatoknál.[39] A 2016-os brit nagydíjon a Haasszal tesztelt és sokan úgy gondolták, ha megnyeri a GP3-as bajnokságot, akkor Valtteri Bottashoz és Danyiil Kvjathoz hasonlóan egyből lehetőséget kap a királykategóriában.[40] Ezt később Günther Steiner, a Haas csapatvezetője cáfolta, mondván, hogy Leclerc 2017-ben a Formula–2-ben versenyez.[41]
A 2017-es magyar nagydíjat követően tesztelte a Ferrari SF70H modelljét[42] és az év második felében rendszeresen tesztlehetőséget kapott a Saubertől.
2017. december 2-án a Alfa Romeo Sauber F1 Team hivatalosan is bejelentette, hogy 2018-ban Leclerc lesz Marcus Ericsson csapattársa.[43] Olivier Beretta 1994-es szereplése óta ő lett az első monacói versenyző a Formula–1-ben. Első pontjait a negyedik futamon, az azeri nagydíjon szerezte meg, ahol a hatodik helyen ért célba.[44] A következő futamon, a spanyol nagydíjon az egy pontot érő tizedik helyen végzett.[45]
A monacói nagydíjon Olivier Beretta 1994-es szereplését követően ő lett az első hazai versenyző, aki rajthoz állhatott Monte-Carlóban.[46] Az ezt követő két futamon, a kanadai és a francia nagydíjon egyaránt a pontszerző tizedik helyen végzett, utóbbi versenyen a 8. rajtpozíciót szerezte meg a mezőny egyik leggyengébbjének tartott Sauberrel.[47][48] Teljesítményének köszönhetően már a szezon akkori szakaszában is többen úgy vélekedtek, hogy Leclerc 2019-től átveheti Kimi Räikkönen helyét a Ferrarinál.[49]
A Saubert vezetve a 2018-as kínai nagydíjon
Az ezt követően osztrák nagydíjon ismét bejutott az időmérő utolsó szakaszába, azonban egy sebességváltó csere miatt 5 rajthelyes büntetést kapott a futam előtt.[50] A versenyen a kilencedik, két pontot érő helyen ért célba. A versenyhétvége alatt több nemzetközi sajtóorgánum beszámolója szerint ezekben a napokban a fiatal monacói pilóta két évre szóló szerződést kötött a Ferrarival.[51] A brit nagydíjon, Silverstone-ban is a legjobb tízben végezett az időmérőn, majd a futam rajtját követően végig a pontszerző helyeken haladt, mígnem egy rossz kerékcserét követően a hatodik helyről fel nem kellett adnia a futamot.[52]
Az ezt követő versenyeken nem tudta tovább szaporítani pontjainak számát, a magyar és a belga nagydíjat fel is kellett adnia, utóbbit egy a rajtnál bekövetkező baleset miatt, önhibáján kívül. Az olasz nagydíjon 11. helyen ért célba. A következő futamot megelőzően, szeptember 11-én hivatalossá vált, hogy a következő szezontól ő váltja Kimi Räikkönent a Ferrarinál és lesz Sebastian Vettel csapattársa.[53]
A következő két nagydíjon mindkétszer pontszerző helyen végzett, Szingapúrban 9., a Szocsiban rendezett orosz nagydíjon 7. lett.[54] Az ezutáni versenyek nem alakultak valami fényesen számára, ugyanis a japán nagydíjon, Kevin Magnussen a célegyenes végén túl korán fékezett és a monacói hátulról belerohant. Az orrkúp és felfüggesztés sérült az autónak. Leclerc még visszaért a boxba, de az egyik kanyarban a futam végén leállt alatta a technika és véget ért számára a futam. Az amerikai nagydíjon ismét az egyik Haasal ütközött, ami megforgatta ennek következményeként ismét sérült az autó és a negyedik kör végén feladta a versenyt. Az ezt követő három versenyhétvégén a Sauber annyit erősödött, hogy a mexikói nagydíjon 7. lett. A brazil futam időmérő edzésén behívták a pitbe, hogy az eső miatt ne folytassa száraz gumikon. Ő erre ''nemmel'' felelt és végül egy szenzációs kört összerakva tovább jutott a Q2-be és a versenyen megismételve mexikói eredményét a 7. helyen zárt.[55] abu-dzabi nagydíjon is ezt a pozíciót megszerezve végül az előkelő 13. helyen zárta a bajnokságot 39 pontot gyűjtve és jócskán megelőzve csapattársát Marcus Ericcsont aki csak a 17. helyen zárta az évet.[56]
A szezonnyitó ausztrál nagydíjon Leclerc az ötödik helyen zárta első ferraris versenyét, közvetlenül csapattársa, Sebastian Vettel mögött. A bahreini nagydíj időmérő edzésén megszerezte pályafutása első pole-pozícióját. Ezzel az első monacói nemzetiségű Formula–1-es versenyző lett aki az első rajtkockába kvalifikálta magát, valamint minden idők második legfiatalabb első rajtkockából induló versenyzője Vettel után.[57] A futamon az elrontott rajtját követően hamar újra az élre állt és magabiztos versenyzéssel vezette a mezőnyt egészen a 46. körig, amikor autójának motorja meghibásodott és a mögötte haladó két Mercedes-pilóta, Hamilton és Bottas is meg nem előzte a verseny hajrájában. Harmadik helyével így is megszerezte első dobogós helyezését a szériában.[58]
Leclercnek új csapattársa volt 2021-ben a Ferrarinál, Carlos Sainz Jr. A Bahreini Nagydíjat negyedikként kezdte és a hatodik helyen végzett. Ezután negyedikként rajtolt, majd negyedik lett az Emilia Romagna Nagydíjon Lando Norris mögött, miután a futam közepén a piros zászló után nehezen tudta tartani a tempót. A verseny felét rádió nélkül töltötte. A szezon haramadik futamán a hatodik helyen végzett a Portugál Nagydíjon, amivel ötödik helyre lépett fel a pontversenyben. A Spanyol Nagydíjon a negyedik helyről rajtolt és végül ott is ért célba. Hazai versenyére, a Monacói Nagydíjra a pole-ba kvalifikálta magát, annak ellenére, hogy a kvalifikáció utolsó részében balesetet szenvedett. Egy féltengely meghibásodás miatt végül nem tudott elindulni a versenyen. A 2021-es Azerbajdzsáni Nagydíj kvalifikációján újra pole pozíciót szerzett, a futamon pedig a negyedik helyen végzett. A Francia Nagydíj a Ferrari leggyengébb hétvégéje volt 2021-ben, Leclerc csak a 16.helyen végzett. A Red Bull Ringen két versenyt is rendeztek, amelyeken a 7. és 8. helyen ért célba. A silverstone-i Brit Nagydíjon a negyedik rajtkockát szerezte meg, de az 1. körben Verstappen és Hamilton ütközése miatt az élre került. A futamon motorproblémák hátráltatták, és a futam végén Hamilton megelőzte, Leclerc 2. lett , amivel megszerezte 2021-es első és egyetlen dobogós helyét. A Magyar Nagydíj rajtján Lance Stroll amatőr hibát vétett, és beleütközött Leclerc Ferrarijába, aki így nem tudta befejezni a versenyt. A Belga Nagydíjon 8., A Holland Nagydíjon az 5. helyen ért célba. Olaszországban Leclerc az ötödik helyen végzett, Sergio Pérez büntetése után a negyedik helyre került. Leclerc motorcsere miatt a rajtrács végéről rajtolt a 2021-es Orosz Nagydíjon. Egy ponton a legjobb 5-ben volt, de a verseny végére a tizenötödik helyre esett vissza, mivel eleredt az eső és ő volt az utolsó, aki az intermediate abroncsokért ki állt a boxba. Törökországban Leclerc a negyedik helyen ért célba. Az USA-ban 4., Mexikóban és Brazíliában jó versenyzéssel az 5. helyen ért célba. Az utolsó három versenyen újra balszerencse hátráltatta és mindössze 11 pontot gyűjtött. Ezzel csapattársa, Sainz feljött az ötödik helyre a pilóták rangsorában, Leclerc pedig a hetedikre esett vissza. Ez volt az első alkalom, hogy Leclercet autóversenyzői pályafutása során megverte egy csapattársa.[59]
Ez a szakasz egyelőre üres vagy erősen hiányos. Segíts te is a kibővítésében!
A szezonra a Ferrari nagyon versenyképes autóval állt elő, aminek köszönhetően Bahreini Nagydíjon a monacói nemcsak az időmérőt, hanem a futamot is megnyerte, ráadásul ő futotta a leggyorsabb kört, ő lett a nap versenyzője és első monacóiként vezette a pontversenyt csapattársa Carlos Sainz előtt. A második, Szaúd-arábiai Nagydíjon az előző versenyen kieső Verstappen verte meg az utolsó körökben. A szezon harmadik versenyén az ausztrál nagydíjon ismét első lett és meg szerezte karrierje első Grand Slam-ét. A csapat egyik hazai pályáján, Imolában a második helyért való csatáját Sergio Pérezzel vívta. A Red Bull másodszámú versenyzője azonban nem adta meg magát és a Ferrari vb-éllovasát hibára kényszerítette. Leclerc túl gyorsan akarta bevenni a sikánt és a falnak ütközött. Egy plusz boxkiállás alatt felrakott új első szárnnyal és friss gumival ment tovább, igyekezett a lehető legtöbbet visszahozni, a kilencedik helyről visszakapaszkodott a hatodik helyre. Az első Miami nagydíjon megszerezte az első rajtkockát, azonban Verstappen lerajtolta csapattársát, Carlos Sainzot, majd néhány körrel később gond nélkül vette át a vezetést, amit a futam során nem engedett ki a kezéből. A soron következő Spanyol Nagydíjon magabiztosan szerezte meg a pole pozíciót, a versenyen pedig meg is tartotta vezető helyét, azonban a 27. körben kiesett motorhiba miatt, így Max Verstappen tudott győzni, megelőzve őt a világbajnoki tabellán. Hazai versenyén Monacóban is megállíthatatlan volt, nagyon simán szerezte meg a pole pozíciót. A vizes pályán jól kezdett a versenyen is, körökön át növelte az előnyét, de csapatának taktikai hibája miatt (rosszul mérték fel a Red Bullok távolságát, majd a double-stack miatt súlyos másodperceket veszített) végül csak a negyedik helyen ért célba. A szezon nyolcadik futamán Baku-ban szintén a pole-ból indult, de az első helyen haladva a 20.körben újabb motorhiba sújtott le rá, így kénytelen volt kiállni a versenyből. Kanadában a motorhibáknak köszönhetően motorcsere miatt a 19. helyről vágott neki a futamnak, ahol végül az 5. helyen ért célba. Silverstoneban a 3.helyről rajtolt. A rajt után összeért Sergio Pérez autójával és megsérült az első szárnya. A hátráltatás ellenére ő volt a leggyorsabb a mezőnyben és egy újabb győzelem felé haladt, de a csapata egy újabb taktikai hibát vétett (egy safety car fázis alatt nem hívták ki kerékcserére, míg riválisai mind kiálltak) így csak a negyedik helyen ért célba. A szezon 11. versenyén Spielbergben a 2. helyről rajtolva bámulatos tempót produkált, a verseny alatt háromszor is megelőzte Verstappen-t és a szezonbéli harmadik győzelmét szerezte meg.[60]
Formula Renault 2.0 Alps
Eurocup Formula Renault 2.0
† Vendég pilótaként nem jogosult pontokra.
* A szezon jelenleg is zajlik.
Teljes Formula Renault 2.0 ALPS eredménysorozataSzerkesztés
Teljes Eurocup Formula Renault 2.0 eredménylistájaSzerkesztés
^ Beugró pilótaként nem volt jogosult a pontszerzésre.
Teljes Formula–3 Európa-bajnokság eredménysorozataSzerkesztés
(Félkövér: pole-pozícióból indult; dőlt: leggyorsabb kört futott)
(Félkövér: pole-pozícióból indult; dőlt: leggyorsabb kört futott)
Teljes FIA Formula–2-es eredménysorozataSzerkesztés
(Félkövér: pole-pozícióból indult; dőlt: leggyorsabb kört futott)
† A versenyt nem fejezte be, de helyezését értékelték, mert a versenytáv több, mint 90%-át teljesítette.
(Félkövér: pole-pozícióból indult; dőlt: leggyorsabb kört futott)
* A szezon jelenleg is zajlik.
† A versenyt nem fejezte be, de helyezését értékelték, mert a versenytáv több, mint 90%-át teljesítette.
Leclerc a fiatalon elhunyt Jules Bianchi keresztfia. Ugyanazon a pályán kezdtek ismerkedni az autóversenyzés alapjaival, majd később mindkettőjüket Nicholas Todt menedzselte.[61][62] Bianchi 2015-ös halálát követően Leclerc neki ajánlotta a 2016-ban megnyert GP3-as bajnoki címet.[63]
Két testvére van, Lorenzo és Arthur. Édesapja, Hervé szintén autóversenyző volt, az 1980-as és 1990-es években indult a Formula–3-ban. 2017-ben hunyt el,[30][64] Leclerc az ő emlékére ajánlotta az az évben megnyert Formula–2-es bajnoki címet.[63] Első Formula–1-es győzelmét Anthoine Hubertnek ajánlotta, aki a 2019-es Formula–2-es belga nagydíjon súlyos balesetet szenvedett, nem sokkal később pedig életét vesztette.
2019-től kapcsolatban van Charlotte Sinével, Giada exének a legjobb barátnőjével, egy monacói milliárdos lányával.[65]
↑ Ferrari F1 junior Charles Leclerc wins GP3 title despite collision. autosport.com, 2016. november 26. (Hozzáférés: 2016. november 26.)
↑ „Leclerc seals F2 title with Jerez win”, autosport.com, Motorsport Network, 2017. október 7. (Hozzáférés ideje: 2017. október 8.)
↑ „F2: Eldőlt, Charles Leclerc a Formula-2 idei bajnoka!”, autosportoldal.hu, 2017. október 7.. [2017. október 8-i dátummal az eredetiből archiválva] (Hozzáférés ideje: 2017. október 8.)
↑ „Bejelentette pilótáit az Alfa Romeo Sauber”, formula.hu, 2017. december 2. (Hozzáférés ideje: 2017. december 24.)
↑ „Charles Leclerc”, allroadmanagement.com, All Road Management. [2015. július 6-i dátummal az eredetiből archiválva] (Hozzáférés ideje: 2015. január 2.)
↑ „Monaco Kart Cup – KF3 2010 standings”, driverdb.com, Driver Database (Hozzáférés ideje: 2015. január 2.)
↑ „Karting details – the karting career of Charles Leclerc”, driverdb.com, Driver Database (Hozzáférés ideje: 2015. január 2.)
↑ „All Road Management – About Us”, allroadmanagement.com, All Road Management. [2016. december 22-i dátummal az eredetiből archiválva] (Hozzáférés ideje: 2015. január 2.)
↑ „ART Grand Prix and Charles Leclerc conquered the WSK Euro Series championship in Zuera”, karting.art-grandprix.com, ART Grand Prix, 2012. augusztus 6.. [2015. január 2-i dátummal az eredetiből archiválva] (Hozzáférés ideje: 2015. január 2.)
↑ „Charles Leclerc”, karting.art-grandprix.com, ART Grand Prix. [2015. január 2-i dátummal az eredetiből archiválva] (Hozzáférés ideje: 2015. január 2.)
↑ Goddard, Stephen. „Leclerc teams up with Fortec for Alps campaign”, paddockscout.com, Paddock Scout, 2013. november 26.. [2018. november 7-i dátummal az eredetiből archiválva] (Hozzáférés ideje: 2015. január 2.)
↑ Khorounzhiy, Valentin. „Charles Leclerc grabs second win of Monza weekend”, paddockscout.com, Paddock Scout, 2014. július 6.. [2017. december 3-i dátummal az eredetiből archiválva] (Hozzáférés ideje: 2015. január 2.)
↑ „Formula Renault 2.0 Alps 2014 standings”, driverdb.com, Driver Database (Hozzáférés ideje: 2015. január 2.)
↑ Allen, Peter. „PaddockScout Top 50 drivers of 2014: 20–11”, paddockscout.com, Paddock Scout, 2014. december 18.. [2017. október 9-i dátummal az eredetiből archiválva] (Hozzáférés ideje: 2015. január 2.)
↑ Simmons, Marcus. „Nicolas Todt protege Charles Leclerc secures F3 deal for 2015”, Autosport, Haymarket Publications, 2015. január 14. (Hozzáférés ideje: 2015. január 14.)
↑ Allen, Peter. „Rosenqvist excluded from second qualifying, Leclerc inherits two poles”, paddockscout.com, Paddock Scout, 2015. április 11.. [2017. június 3-i dátummal az eredetiből archiválva] (Hozzáférés ideje: 2015. április 12.)
↑ Allen, Peter. „Charles Leclerc gets victory in final race of debut F3 weekend”, paddockscout.com, Paddock Scout, 2015. április 12.. [2017. június 2-i dátummal az eredetiből archiválva] (Hozzáférés ideje: 2015. április 12.)
↑ Allen, Peter. „Charles Leclerc wins wet third European F3 race at Hockenheim”, paddockscout.com, Paddock Scout, 2015. május 3.. [2017. szeptember 6-i dátummal az eredetiből archiválva] (Hozzáférés ideje: 2015. május 3.)
↑ De Vries joins 2016 GP3 field with ART, 2016. február 24. (Hozzáférés: 2016. február 24.) „"We have Charles Leclerc, Alexander Albon [neither confirmed yet], Jake Hughes, Jack Aitken and Kevin Jorg lining up on the grid and Antonio Fuoco is staying for another season. All these guys are capable of winning races"”
↑ „Leclerc egy Sauber ülésben bízik”, racingline.hu, 2017. október 8. (Hozzáférés ideje: 2017. október 8.)
↑ GP2: Ferrari juniors to Prema for 2017, 2016. november 28. [2016. november 29-i dátummal az eredetiből archiválva]. (Hozzáférés: 2016. november 28.)
↑ Kalinauckas, Alex. „Bahrain Formula 2: Markelov beats Nato and Leclerc with late surge”, Autosport.com (Hozzáférés ideje: 2017. augusztus 8.) (angol nyelvű)
↑ Kalinauckas, Alex. „Bahrain Formula 2: Ferrari junior Leclerc beats Ghiotto and Rowland”, Autosport.com (Hozzáférés ideje: 2017. augusztus 8.) (angol nyelvű)
↑ Leclerc scorches to feature victory - Formula 2. www.fiaformula2.com . [2017. augusztus 8-i dátummal az eredetiből archiválva]. (Hozzáférés: 2017. október 9.)
↑ Feature Race Press Conference, Barcelona - Formula 2. www.fiaformula2.com . [2017. augusztus 8-i dátummal az eredetiből archiválva]. (Hozzáférés: 2017. október 9.)
↑ Kalinauckas, Alex. „Monaco F2: Rowland takes first win as Leclerc retires”, Autosport.com (Hozzáférés ideje: 2017. augusztus 8.) (angol nyelvű)
↑ „Monaco F2: De Vries takes maiden win in Rapax 1-2”, Motorsport.com (Hozzáférés ideje: 2017. augusztus 8.) (angol nyelvű)
↑ „Leclerc column: Moving on from Monaco misfortune”, Motorsport.com (Hozzáférés ideje: 2017. augusztus 8.) (angol nyelvű)
↑ Kalinauckas, Alex. „Baku F2: Ferrari junior Charles Leclerc wins red-flagged race”, Autosport.com (Hozzáférés ideje: 2017. augusztus 8.) (angol nyelvű)
↑ a b Kalinauckas, Valentin Khorounzhiy and Alex. „Charles Leclerc: Emotional Baku Formula 2 pole was for late father”, Autosport.com (Hozzáférés ideje: 2017. augusztus 8.) (angol nyelvű)
↑ Formula 2 - The Insider - Issue 4: So Close!. fiaformula2.com . [2017. augusztus 8-i dátummal az eredetiből archiválva]. (Hozzáférés: 2017. október 9.)
↑ Leclerc Makes it Five in Austria - Formula 2. www.fiaformula2.com . [2017. augusztus 9-i dátummal az eredetiből archiválva]. (Hozzáférés: 2017. október 9.)
↑ Leclerc soars to feature victory - Formula 2. www.fiaformula2.com . [2017. szeptember 12-i dátummal az eredetiből archiválva]. (Hozzáférés: 2017. október 9.)
↑ Leclerc flies to five in Silverstone feature - Formula 2. www.fiaformula2.com . [2017. október 20-i dátummal az eredetiből archiválva]. (Hozzáférés: 2017. október 9.)
↑ Rowland on top in dramatic Budapest feature - Formula 2. www.fiaformula2.com . [2017. szeptember 30-i dátummal az eredetiből archiválva]. (Hozzáférés: 2017. október 9.)
↑ Matsushita dominates Budapest sprint - Formula 2. www.fiaformula2.com . [2017. október 1-i dátummal az eredetiből archiválva]. (Hozzáférés: 2017. október 9.)
↑ STATS TO CHAT – The Insider (brit angol nyelven). theinsider.fiaformula2.com . [2017. augusztus 8-i dátummal az eredetiből archiválva]. (Hozzáférés: 2017. augusztus 8.)
↑ A Ferrari üdvöskéje már most bajnok, 2017. október 7. (Hozzáférés: 2017. október 7.)
↑ Leclerc gets Ferrari and Haas development role, 2016. március 1. (Hozzáférés: 2016. március 1.)
↑ Charles Leclerc: GP3 title key to 2017 F1 hopes, 2016. július 23. (Hozzáférés: 2016. szeptember 6.)
↑ Haas' Steiner: GP3's Leclerc to drive in GP2. readmotorsport.com, 2016. november 7. (Hozzáférés: 2017. január 1.)
↑ „Leclerc heads day one of Budapest test for Ferrari”, Formula 1® - The Official F1® Website (Hozzáférés ideje: 2017. augusztus 8.) (angol nyelvű)
↑ „Hivatalos: Leclerc és Ericsson lesznek az Alfa Romeo Sauber versenyzői 2018-ban”, friss-hirek.hu, 2017. december 2.. [2017. december 2-i dátummal az eredetiből archiválva] (Hozzáférés ideje: 2017. december 2.)
↑ „Leclerc: Hihetetlen érzés, hogy pontot szereztem”, formula.hu, 2018. április 29. (Hozzáférés ideje: 2018. április 30.)
↑ „Leclerc újabb parádés pontszerzése az Alfa Romeo Sauberrel”, hu.motorsport.com, 2018. május 13. (Hozzáférés ideje: 2018. május 13.)
↑ „Leclerc: Apa és Jules is fentről figyel engem”, formula.hu, 2018. május 26.
↑ „F1: Egyszerűen nem találom a szavakat – Leclerc”, Nemzeti Sport, 2018. június 23.
↑ „A pont ellenére sem felejti hibáját Leclerc”, formula.hu, 2018. június 24.
↑ „Exkluzív: Egyre közelebb a Leclerc-Ferrari házasság”, formula.hu, 2018. június 24.
↑ „Sauber's Charles Leclerc set for Austrian Grand Prix grid penalty”, autosport.com, 2018. június 30. (Hozzáférés ideje: 2018. június 30.) (angol nyelvű)
↑ „Sajtó: Leclerc két évre aláírt a Ferrarihoz”, racingline.hu, 2018. július 1. (Hozzáférés ideje: 2018. július 1.) (magyar nyelvű)
↑ „Leclerc megint lenyűgözően ment”, formula.hu, 2018. július 8. (Hozzáférés ideje: 2018. július 8.) (magyar nyelvű)
↑ „Räikkönen helyett Leclerc a Ferrarinál, de a finn sem hagyja abba”, Index.hu, 2018. szeptember 11. (Hozzáférés ideje: 2018. szeptember 12.) (magyar nyelvű)
↑ „Leclerc bombaformában autózott Szocsiban”, formula.hu, 2018. szeptember 30. (Hozzáférés ideje: 2018. október 1.) (magyar nyelvű)
↑ Leclerc saját magát is meglepte a továbbjutással. formula.hu. (Hozzáférés: 2018. december 24.)
↑ Nagy F1-es szezonértékelő – Az év újonca. formula.hu. (Hozzáférés: 2018. december 24.)
↑ „Ferrari's Leclerc storms to first F1 pole in Bahrain”, uk.reuters.com, 2019. március 30. (Hozzáférés ideje: 2019. március 31.) (angol nyelvű)
↑ „Leclerc: Hihetetlenül csalódott vagyok, de ilyen ez a sport”, 24.hu, 2019. március 31. (Hozzáférés ideje: 2019. április 1.) (magyar nyelvű)
↑ (2022. július 24.) „Charles Leclerc” (angol nyelven). Wikipedia.
↑ Charles Leclerc - F1 Driver for Ferrari (angol nyelven). Formula 1® - The Official F1® Website. (Hozzáférés: 2022. július 24.)
↑ Exclu : Jules Bianchi nous parle de Charles Leclerc ! | Charles Leclerc Fans. (Hozzáférés: 2015. november 27.)
↑ Nem számít F1-es előléptetésre Bianchi keresztfia. efpluszegy.reblog.hu . (Hozzáférés: 2016. szeptember 20.)
↑ a b Leclerc elhunyt apjának ajánlotta az F2-es címet. hu.motorsport.com . (Hozzáférés: 2017. október 7.)
↑ CIKFIA: Hervé Leclerc passes away : CIKFIA (en-EN nyelven). www.cikfia.com . (Hozzáférés: 2017. augusztus 8.)
↑ VIDEO – Quand Charles Leclerc et sa copine s’affichent complices sur Tik Tok. Sport.fr. 2020. máj. 12.
Charles Leclerc a Twitteren
A lap eredeti címe: „https://hu.wikipedia.org/w/index.php?title=Charles_Leclerc_(autóversenyző)&oldid=25330679”
Utoljára szerkesztve 2022. október 2., 19:13-kor
A lap utolsó módosítása: 2022. október 2., 19:13
A lap szövege CC BY-SA 3.0 alatt érhető el, ha nincs külön jelölve.